ഷാമോദി ഭീഷണി? ഗുജറാത്ത് മുഖ്യമന്ത്രിയുടെ രാജിക്ക് പിന്നില് കളിച്ചതാര് Begin typing your search... X ന്യൂഡല്ഹി: ഗുജറാത്ത് മുഖ്യമന്ത്രി സ്ഥാനം രാജിവെക്കാനുള്ള വിജയ് രൂപാണിയുടെ തീരുമാനത്തിന് പിന്നില് പാര്ട്ടിയിലെ സമ്മര്ദ്ദമെന്ന് സൂചന. സംസ്ഥാന പാര്ട്ടി നേതാക്കള്ക്കും നരേന്ദ്ര മോദിക്കും മറ്റു ചില മുതിര്ന്ന നേതാക്കള്ക്കും രൂപാണിയുടെ നയങ്ങളോട് താല്പ്പര്യമില്ലെന്നും അഭ്യൂഹങ്ങളുണ്ട്. അതേസമയം പാര്ട്ടി സമ്മര്ദ്ദങ്ങളോ പിണക്കങ്ങളോ ഒന്നും പേരെടുത്ത് പറയാതെയായിരുന്നു രൂപാണിയുടെ രാജിക്ക് ശേഷമുള്ള പ്രതികരണം. അമിത് ഷായുടെ വിശ്വസ്തന് കൂടിയായ രൂപാണിയുടെ അപ്രതീക്ഷിത രാജി ബിജെപിയിലെ ഉള്പോര് വെളിപ്പെടുത്തുന്നതാണ്. ഗുജറാത്തിന്റെ വികസന സ്വപ്നങ്ങളെ മുന്നോട്ട് നയിക്കാന് പുതിയൊരു നേതാവ് അനിവാര്യമാണ്. എന്നെ പോലൊരു പാര്ട്ടി പ്രവര്ത്തകന് ഗുജറാത്ത് മുഖ്യമന്ത്രി പദം അലങ്കരിക്കാന് കഴിഞ്ഞുവെന്നത് വലിയ കാര്യമാണ്. രൂപാണി പറഞ്ഞു. പ്രധാനമന്ത്രി നരേന്ദ്ര മോദിക്കും രാജിവെച്ച സാഹചര്യത്തില് അദ്ദേഹം നന്ദിയറിയിച്ചിരുന്നു. സംസ്ഥാന നേതൃത്വം രൂപാണിയുടെ പ്രവര്ത്തനങ്ങളില് കടുത്ത അതൃപ്തി അറിയിച്ചതോടെ അമിത് ഷാ വിഷയത്തില് ഇടപെട്ടതായും സൂചനയുണ്ട്. എന്നാല് ഇവയ്ക്കൊന്നും ഔദ്യോഗിക സ്ഥിരീകരണമില്ല. നേരത്തെ ഉത്തര്പ്രദേശിലും കര്ണാടകയിലും സമാന പ്രതിസന്ധികള് ഉയര്ന്നിരുന്നു. ഉത്തര്പ്രദേശില് യോഗി ആതിഥ്യനാഥ് രാജിവെക്കുമെന്ന് അഭിപ്രായം ഉയര്ന്നിരുന്നെങ്കിലും അതുണ്ടായില്ല. കര്ണാടകയില് സമ്മര്ദ്ദങ്ങള്ക്ക് വഴങ്ങി ബിഎസ് യെദ്യൂരപ്പയ്ക്ക് രാജിവെക്കേണ്ടി വന്നു. യെദ്യൂരപ്പയ്ക്കെതിരായ വിമര്ശനങ്ങള് ഉന്നയിച്ചത് കളംമാറി ബിജെപിയിലെത്തിയ എംഎല്എമാരാണെന്നും വിമര്ശനം ഉയര്ന്നിരുന്നു. TAGS: Popular X TAGS: